CELEX: 32003D0803
Language: sl
Date: 2003-11-26 00:00:00
Title: Odločba Komisije z dne 26. novembra 2003 o določitvi vzorca potnega lista za premike psov, mačk in belih dihurjev znotraj Skupnosti (notificirano pod dokumentarno številko K(2003) 4359)Besedilo velja za EGP

Pomembno pravno obvestilo

|

32003D0803

Uradni list L 312 , 27/11/2003 str. 0001 - 0013

		Odločba Komisijez dne 26. novembra 2003o določitvi vzorca potnega lista za premike psov, mačk in belih dihurjev znotraj Skupnosti(notificirano pod dokumentarno številko K(2003) 4359)(Besedilo velja za EGP)(2003/803/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS [1] in zlasti drugega odstavka člena 17 Uredbe,ob upoštevanju naslednjega:(1) Člen 5(1)(b) Uredbe (ES) št 998/2003 določa, da mora pse, mačke in bele dihurje pri premikih med državami članicami spremljati potni list. Navedena uredba tudi predpisuje, da je treba za premike teh živali določiti vzorec potnega lista. Uredba (ES) št. 998/2003 se uporablja od 3. julija 2004. Direktiva 92/65/EGS je bila spremenjena z namenom izvajanja enakih predpisov za premike zadevnih živali, kadar se z njimi trguje.(2) Zato je primerno določiti vzorec potnega lista, ki se ga lahko uporablja za premike psov, mačk in belih dihurjev med državami članicami. Vzorec potnega lista mora vključevati podrobne podatke zahtev za certificiranje glede cepljenj proti steklini, kakor tudi druge zahteve Uredbe (ES) št. 998/2003 v zvezi z zdravstvenim stanjem teh živali. Biti mora takega formata, da ga pristojni organi zlahka preverijo.(3) Vzorec potnega lista mora predvideti, da so v potni list vključena tudi certificiranja drugih cepljenj, ki jih Uredba (ES) št. 998/2003 za premike psov, mačk in belih dihurjev med državami članicami ne zahteva, tako da potni list nudi vse potrebne informacije glede zdravstvenega stanja posamezne živali.(4) Poleg tega mora vzorec potnega lista vključevati tudi rubriko o klinični preiskavi in overitvi, tako da se potni list lahko uporabi tudi za premike teh živali zunaj Skupnosti.(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJO ODLOČBO:Člen 1Ta odločba določa vzorec potnega lista za premike hišnih živali vrst psi, mačke in beli dihurji med državami članicami, kakor je predvideno v členu 5(1)(b) Uredbe (ES) št. 998/2003 (vzorec potnega lista).Člen 2Vzorec potnega lista je določen v Prilogi I.Člen 3Vzorec potnega lista mora biti v skladu z dodatnimi zahtevami, določenimi v Prilogi II.Člen 4Ta odločba se uporablja od 3. julija 2004.Člen 5Ta odločba je naslovljena na države članice.V Bruslju, 26. novembra 2003Za KomisijoDavid ByrneČlan Komisije[1] UL L 146, 13.6.2003, str. 1.--------------------------------------------------PRILOGA IVzorec potnega lista za premike hišnih živali vrst psi, mačke in beli dihurji med državami članicami, kakor je predvideno v členu 2.+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------PRILOGA IIDODATNE ZAHTEVE V ZVEZI Z VZORCEM POTNEGA LISTA, KAKOR JE PREDVIDEN V ČLENU 3A. Format vzorca potnega lista1. Format vzorca potnega lista mora biti enoten.2. Dimenzije vzorca potnega lista morajo biti 100 × 152 mm.B. Prva stran vzorca potnega lista1. Barva: modra (PANTONE REFLEX BLUE) z rumenimi zvezdicami (PANTONE YELLOW) v zgornji četrtini, ki ustreza specifikaciji evropskega emblema.2. Podatki na prvi strani vzorca potnega lista morajo biti v skladu z naslednjimi zahtevami:(a) Potni list je izdan v uradnem jeziku (uradnih jezikih) države članice izdajateljice;(b) Besede "Evropska unija" in ime države članice izdajateljice sta natiskani v podobnem tisku;(c) Številka vzorca potnega lista, ISO koda države članice izdajateljice, ki ji sledi individualna številka, mora biti natisnjena na prvi strani vzorca potnega lista.C. Zaporedja naslovov, oštevilčenje strani in jeziki1. Zaporedja naslovov (z rimskimi številkami) vzorca potnega lista, določena v Prilogi I, je treba strogo upoštevati.2. Strani vzorca potnega lista morajo biti oštevilčene na dnu vsake strani. Na strani 1 je treba navesti število strani predloženega dokumenta (1 od [vpisati skupno število strani]).3. Podatki morajo biti navedeni v uradnem jeziku (uradnih jezikih) države članice izdajateljice in v angleščini.4. Velikost in oblika "okenc" v vzorcu potnega lista, določenega v Prilogi I, so indikativna in niso obvezujoča.--------------------------------------------------